DW28 เผย เทรดวอลุ่มเบาบางก่อนวันหยุดปีใหม่
DW28 เผยว่า การซื้อขาย DW ในช่วงก่อนวันหยุดปีใหม่ยังคงมีวอลุ่มเบาบางตามการซื้อขายหุ้นอ้างอิง
4 ม.ค. 2559

แมคควอรี DW28 เผยว่า การซื้อขาย DW ในช่วงก่อนวันหยุดปีใหม่ยังคงมีวอลุ่มเบาบางตามการซื้อขายหุ้นอ้างอิง โดยนักลงทุนให้ความสนใจ DW บน SET50 หุ้นพลังงาน และหุ้นธนาคาร สลับกับหุ้นไอซีทีและหุ้นท่องเที่ยวบางรุ่น นำโดย DW บนหุ้น PTT AOT และ KTC โดย DW28 ที่เกี่ยวข้องได้แก่ PTT28C1605A และ AOT28C1604A เป็นต้น
ทั้งนี้ Call DW กลุ่มพลังงานปรับตัวขึ้นตามแข็งแกร่งตามหุ้นอ้างอิงที่ปรับตัวขึ้นตามราคาน้ำมันดิบโลกที่ฟื้นตัวขึ้นก่อนวันหยุดปีใหม่ ตัวอย่างเช่น PTT28C1602A +20.0% PTT28C1605A +8.3% เทียบกับหุ้นอ้างอิงที่ปรับตัวขึ้น +2.9% เป็นต้น ขณะที่มีแรงขายในหุ้นAOT และส่งผลให้ Call DW  ปรับตัวลงตาม เช่น AOT28C1604A -4.2% เทียบกับหุ้นอ้างอิงที่ปรับตัวลง -1.1%
ด้านแรงซื้อขายสุทธิใน DW28 พบว่านักลงทุนซื้อสุทธิ PTT28C1605A PTT28P1602A เป็นจำนวนเล็กน้อย ขณะที่มีแรงขายสุทธิใน ADVA28C1604A 5.0 ล้านหน่วย และ S5028C1601A 3.7 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 27,974.81 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 909.87 ล้านบาท
คิดเป็น 3.3%